Loven fastsetter forbud mot å skyte gjenstander ut i verdensrommet uten tillatelse fra myndighetene. Forbudet gjelder for norsk territorium, herunder også Svalbard, Jan Mayen og norske biland, norske fartøyer, luftfartøyer o.l., samt enhver oppskyting foretatt av en norsk statsborger eller person hjemmehørende i Norge fra område som ikke er undergitt noen stats høyhetsrett.